ও প্রিয়া তুমি কোথায়
ও প্রিয়া তুমি কোথায় বাংলা ভাষায় রচিত একটি আধুনিক সংগীত। গানটি বাংলাদেশী গায়ক আসিফ আকবরের প্রথম স্টুডিও অ্যালবাম ও প্রিয়া তুমি কোথায় -এর শিরোনামীয় সংগীত এবং ঐ এ্যালবামের সবচেয়ে জনপ্রিয় গান। ইথুন বাবু এই গানের গীতিকার এবং একই সাথে ঐ এ্যালবামের সকল গানের সুর ও সঙ্গীত পরিচালক ছিলেন। জনপ্রিয়তার নিরিখে গানটি বাংলা চলচ্চিত্রেও প্রভাব রাখে।